ru ky hu ru ru cs ru tk ky uk ky ru ky ky ky uz ky ky uk ru ky ky ru uz ky ru ky kk ky ky ru uz ky bxr uk ru ky ky ru uz ky ky gom ky ru ky ky ky uz ky tyv uk ru ky ky ky uz ky tt hbs_cyr ru ky ky ky uz ky sah kk ru ky ky ky uz ky ru uk ru ky kk ky ky uz ky ky ru
"Алиби", 02.04.08 - 8-бет: Саат сайт.WWW. KG...•
7 саат. Күлкү күндүн түлкүсү ким?
Күлкү күнү тамашага чалып ММКнын мыктыларына "астро" эмес,"зоо" белгисин берип көрсөкбү дедик. Математиктер айтып калышат: "Орун алмашуудан сумма өзгөрбөйт" деп, ал эми журналистикада "орун алмашуудан сумма өзгөрөбү же өзгөрбөйбү" ким билет? Акыркы убакта прессада "рокировка" жасаган кесиптештерибиз көбөйүп, кечээ көч башында келаткан ММКлар артка сүрүлүп,, темир канат жаш ММКлар алдыга оозуп бара жатышат. ММКлардын мыкты чыкмаларында М.Эшимкановдун мектебинен өткөн "мелисчилер" эпидемия сыяктуу жайылып, ал өзү "толготуп" "төрөгөн" "Агым" кезити тескери ага баштады.
Таянган сегменти:Саясатка кызыккан,кыргызча түшүнгөндөрдүн көпчүлүгү.
Шумкардын көздөрү курч, тырмактары учтуу. Күндүн кайсы убагы болбосун, көккө шукшурулуп атып чыгып, табылгасын так тумшукка тээп, чүйгүн жерин илип кетет да, тарпы карга-кузгундардын талоонунда калат. "Свежий" чүйгүн табылгаларына канааттанбай, кайрадан асманга сызып чыгат да, көз ирмебей тикирейип боло турган "жертвасын" аңдып калат.Эч бир маанилүү табылга шумкардын көз жаздымынан тышкары калбайт. Шумкарга каршы аракеттер болушу мүмкүн, бирок шумкар ого бетер чабыттап, чаң-чалакейин чыгарып жиберет.
Таянган сегменти: Жаштар, карыса да сүйүүгө "мастар".
Аккуу абдан сулуу, көрктүү канаттуу. Аккуулар да жуп-жубу менен шынаарлашып, сүйүүгө өтө бекем, эч кимге зыяны жок, акырындык менен өз оокатын өзү кылып отуруп, көпчүлүк элге жагат. Бөтөнчө махабатка мас болгондор жашбы, карыбы көлдүн жээгине барып, ардагы менен кыналышып, аккууну суктанып тиктеп отургусу келет. Аккуудан адамдар көп нерселерди үйрөнүшкөн: "Аккуу бийи" бар, аккуунун жубайынан айрылгандагы аянычтуу үн салганынан музыка жаралган.
Пил терисин жамынган мамонт
Мыкты чабуулчусу: Р. Байгубатов.
Таянган сегменти: Бийликтин күчү менен зордоп жазылган бюджеттегилер.
Өткөн замандын мамонтторунун көпчүлүгү рыноктун "суук бороондоруна" чыдабай "тоңуп" жок болушкан. Бир убакта Стакеңди мактап, көзү өткөн соң боктоп, андан соң Никитаны мактап,бийликтен кеткен соң боктоп көнүп алган мамонт, пил терисин жамынып алып Акаевди мактап, сызып кетсе боктоп, Бакиевди мактап… азырынча бийликтин күчү менен "шыбагасын" алып рыноктун "бороондорун" тоготпой келе жатат. "Бөрү карысын жектейт" дегендей эмес, кантсе да "Бөрү карыса да бир койлук алы бар эмеспи", аксакал кезитибиз бийликтин акырынан аш жегенден кийин элдин көйгөйүн ойломок беле, өз оокатын кылып жүрө берсин, "пилге"(мамонт терисин жамынган) үргөн кандектей болбойлу.
Мыкты чабуулчулары: Ж.Зарылыкбек уулу, Т.Карыкеев,
Таянган сегменти: Акыйкатты издегендер.
"Куш уядан эмнени көрсө учканда ошону алат" дейт. "Агымдын", "Аластын", "Бишкек-Таймстын" тарпынын жыты кез-кезде жыттанган, "балалыктын оорусунан" өтүп темир канат болуп бараткан барчындын өткүрлүгү бар. "Уйга жүгөн салабы, үйрөнгөн адат калабы" дегендей Мелис боссунан "Мен" деп төш какканды адат кылып алган барчын, канатташ учуп, сот алдына кошо барып жүргөн "Алибини" кепке кошкусу келбей, дайыма "Де-Факто" соттолгон атат деп жар салып келет. Бардык жерде акыйкаттык керек, жалгыз "Де-Факто" соттолгон атса рейтинги көтөрүлүп кетпейт.
Чабытыбыз бир болуп канатташ учкандан кийин "ачуу, таттууну" бирге көрөлү демекчимин.
Мыкты чабуулчулары: А.Токтомушев,А.Кыязов, М.Осмонов.
Арстандай болуп атырылган "Асабанын" чамгарагын көтөрүп,агылып чыккан "Агым", "Заманың бөрү болсо, бөрү бол, түлкү болсо. түлкү бол" дегендей, көч баштап келаткан позициясынан танып. түлкүгө айланган сыягы бар. Шайлоо алдында "шайы оогончо" бийликти мактап, "Ак жолду" аттап-тондоп парламентке алып келгенге жигердүү эмгек сиңиргени менен, шайлоодон соң элди ойломуш болуп позициясын түлкү жүрүшкө салып 180 градуска бурду. Азыр же мурунку ордун таба албай, же учактуу кожоюнунун көңүлүн кыя албай орто жолдо калды. Наргозуевдин "наркозунан" соң эсине келишкен эстүү-баштуу калемгерлер: "түлкү болбойлу, эл-журтка күлкү болбойлу" деп гонорарынын көптүгүнө карабай куйругун түйүп кете баштады. "Агым" империясы кулай турган болду… Кудай өзү сактай көр…
Мыкты чабуулчулары: Эрлан Сатыбеков
Аарылар абдан күжүрмөн жандык келишет. Алар тынбастан өз жандары, өзүнүн келечеги үчүн тынбай бал жыйнай берет. Кокустан аарыга катылчу жандык болсо,бардыгы үйүлүп келишип. катыгын колго берет.Аарыга тийишип өлө албай жатыпбызбы.
Мыкты чабуулчулары: Э.Кыязов, Б.Бекешов
Таянган сегменти:Россиянын телеберүүсү жетпеген жерлер.
Эл кайда көчөт эмес, улуттук телеберүүнү бийлик кайда көчөт деп койсо деле болот. Себеби, мамлекеттик бюджет маңдайынан сылап турат.Чындык үчүн айтып коюш керек, мээлеп жүргөн Мелис мырзанын келиши менен элди өзүнө тарта турган жаңы программалар жаралып, рейтингине салмак кошулуп баратат. Мелис мырзаны ооздуктабай коомдук телеберүүгө оодарылса, ой-да бир орустардан мыкты оюн-зооктор болмок беле.
Таянган сегменти: Түштүктөгү жана Бишкектеги бийликти жактагандар.
Кашабаңдын көкжалдыгы бар. Бакиевди колтуктап, Акаевдин бийлигине тайманбай тике качырып кол салган. Камап салууга аракет кылса да, капталдан качырып кол салып жүрүп, кожоюнун бийликке алып келип кол баласына айланды. Кожоюнун коргойм деген позициясынан кайткан жок, бийликтин билегине айланды. Карышкырдын каардуу азуусун оппозицияны көздөй кайрап, бийликтин бийин бийлеп жүрүп, коркунуч туудурган бөрү эмес эле короочу итке айланып кетеби деген ой туулат.Неси болсо да менин мектебим болгон "Жаңы Ордого" карышкыр бойдон калышын каалайт элем.
Рейтинги : Жогорулап баратат.
Ааламда "Аалам" улам-улам өзгөрүлүп, Феникс кушту эске салат. Феникс кушу өзүн-өзү өрттөп күлгө айланып, кайра жаралчу экен. Айырмасы чоң. "чоң-поң" болом деп үмтөтүп жүргөн Чолпонбек мырза муратына жеткен соң, кезитинин кереги жок болуп калды эле. "Агымдан" артыкбаш болуп калган Арыкбаев аны бутунан тургузуп, күздө учуп келди эле, жазда командасы менен учуп кетип, алардын даяр рейтингине жаңы адамдар учуп келип конду. Эми Шамшынын белин ашып учуп кетишпей биротоло отурса экен, Шамшыбек мырза?